தற்காலிக அரசியல் லாப நோக்கங்களுக்காக திராவிட நாடு என்கிற பழைய புத்தகத்தை அப்படியே எடுக்க வேண்டியதில்லை. குறைந்தபட்சம் தூசி தட்டியாவது பிரித்துப் பார்க்கலாம். நம்முடைய காலத்தில் திராவிட நாடு என்பதற்கான அவசியம் என்ன என்பதை தெளிவாக முன்வைத்து விவாதத்தை உருவாக்குங்கள். அதன் பிறகுதான் துலக்கமாகும்- நம்முடைய பிரச்சினை ஆட்சியாளர்களா? இந்த நாடா? என்பது. மோடியின் ஆட்சியும் அமித்ஷாவின் கட்சியும் பிடிக்கவில்லையென்றால் மோடிக்கு எதிராகக் குரல் எழுப்பலாம். அமித்ஷாவுக்கு எதிராகக் கலகம் செய்யலாம். அதைவிட்டுவிட்டு நாட்டைக் கூறு போடச் சொல்வது கூர் கெட்டத்தனமாகத் தெரியவில்லையா? அல்லது மக்களைக் கூர் கெட்டவர்களாக நினைத்து இதைக் கிளப்பிவிடுகிறார்களா?